smcproject/ml-wiki-sentences huggingface dataset:
അവലംബം ↑ ↑ On Neoplatonism, see Chapter 4, "The Real and the Imaginary" , in Kleinbub, Christian K., Vision and the Visionary in Raphael , 2011, Penn State Press, ISBN 0271037040 , 9780271037042 കൂടുതൽ വായനയ്ക്ക് പുറം കണ്ണികൾ Page art artonline.it (in Italian)
ബ്രജേന്ദ്രകുമാർ ബ്രഹ്മ ഇംഗ്ലീഷ് വിലാസം https://ml.wikipedia.org/wiki/Brajendra_Kumar_Brahma
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ  ബോഡോ  കവിയാണ് ബ്രജേന്ദ്രകുമാർ ബ്രഹ്മ .
ബെയ്ദി ദംഗ്വ് ബയ്ദി ഗബ്(കവിത) എന്ന  കാവ്യ സമാഹാരത്തിനായിരുന്നു  പുരസ്കാരം.
കൃതികൾ ബെയ്ദി ദംഗ്വ് ബയ്ദി ഗബ് പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑
ബ്രജേഷ് മിശ്ര ഇംഗ്ലീഷ് വിലാസം https://ml.wikipedia.org/wiki/Brajesh_Mishra
ഇന്ത്യയുടെ ആദ്യത്തെ ദേശരക്ഷാ ഉപദേഷ്ടാവായിരുന്നു ബ്രജേഷ് മിശ്ര (29 സെപ്റ്റംബർ  21012  - 28 സെപ്റ്റംബർ 2012).
എ.ബി. വാജ്‌പേയി പ്രധാനമന്ത്രിയായിരുന്ന കാലത്ത് ഒരേ സമയം ദേശരക്ഷാ ഉപദേഷ്ടാവ്, പ്രധാനമന്ത്രിയുടെ പ്രിൻസിപ്പൽ സെക്രട്ടറി എന്നീ പദവികൾ അദ്ദേഹം വഹിച്ചു.
വിദേശകാര്യമുൾപ്പെടെ ഒട്ടുമിക്ക മേഖലകളിലും വാജ്‌പേയി സർക്കാറിന്റെ പ്രധാന വക്താവായിരുന്നു അദ്ദേഹം.
കോൺഗ്രസ് നേതാവും മുൻ മധ്യപ്രദേശ് മുഖ്യമന്ത്രിയുമായിരുന്ന ദ്വാരകാപ്രസാദ് മിശ്രയുടെ മകനാണ്.
നയതന്ത്രജ്ഞനായ മിശ്ര ദീർഘകാലം ഐക്യരാഷ്ട്രസഭയിൽ ഇന്ത്യയെ പ്രതിനിധീകരിച്ചു.
വിരമിച്ചശേഷം 1991-ലാണ് ബി.ജെ.പി.യിൽ ചേർന്നത്.
പ്രധാനമന്ത്രിയുടെ പ്രിൻസിപ്പൽ സെക്രട്ടറിപദവി ഏറ്റെടുക്കുന്നതിനായി 1998 മാർച്ചിൽ പാർട്ടിയിൽനിന്ന് രാജിവെച്ചു.
1998 നവംബർമുതൽ 2004 മെയ് വരെ ദേശരക്ഷാ ഉപദേഷ്ടാവായും പ്രവർത്തിച്ചു.
കൃതികൾ പുരസ്കാരം പത്മശ്രീ (2011) അവലംബം ↑ ↑ പുറം കണ്ണികൾ Articles at Outlook India on Brajesh Mishra Archived 2012-03-14 at the Wayback Machine .
ബ്രണ്ടൻ ഐക്ക് ഇംഗ്ലീഷ് വിലാസം https://ml.wikipedia.org/wiki/Brendan_Eich
ഒരു അമേരിക്കൻ സാങ്കേതികവിദ്യജ്ഞനാണ് ബ്രണ്ടൻ ഐക്ക് (ജനനം: 1960ലോ 1961ലോ) .
വെബ്ബിൽ വളരെ വ്യാപകമായി ഉപയോഗിക്കുന്ന ജാവാസ്ക്രിപ്റ്റ് സ്ക്രിപ്റ്റിംഗ് ലാംങ്വിജിന്റെ ഉപജ്ഞാതാവ് ബ്രണ്ടൻ ഐക്കാണ്.
മോസില്ല പദ്ധതി, മോസില്ല കോർപ്പറേഷൻ , മോസില്ല ഫൗണ്ടേഷൻ എന്നിവയുടെ സഹസ്ഥാപകനായ ഐക്ക് ദീർഘകാലം മോസില്ല കോർപ്പറേഷന്റെ ചീഫ് ടെക്ക്നിക്കൽ ഓഫീസറും കുറച്ച് കാലം ചീഫ് എക്സിക്യുട്ടീവ് ഓഫീസറും ആയിരുന്നു.
പിന്നീട് അദ്ദേഹം ബ്രേവ് സോഫ്റ്റ്‌വെയറിന്റെ സിഇഒ ആയി.
ഐക്ക് പിറ്റ്സ്ബർഗിൽ കുട്ടിക്കാലം ചെലവഴിച്ചു; ഗൈതേഴ്സ്ബർഗ്, മേരിലാൻഡ്; പാലോ ആൾട്ടോ , കൂടാതെ അദ്ദേഹം എൽവുഡ് പി. കബ്ബർലി ഹൈസ്‌കൂളിൽ ചേർന്നു, 1979-ൽ ബിരുദം നേടി.
സാന്താ ക്ലാര യൂണിവേഴ്‌സിറ്റിയിൽ നിന്ന് ഗണിതത്തിലും കമ്പ്യൂട്ടർ സയൻസിലും ബിരുദം നേടി, 1985-ൽ ഉർബാന-ചാമ്പെയ്‌നിലെ ഇല്ലിനോയിസ് സർവകലാശാലയിൽ നിന്ന് ബിരുദാനന്തരബിരുദം നേടി.
ഐക്ക് റോമൻ കത്തോലിക്കനാണ് .
സിലിക്കൺ ഗ്രാഫിക്സിൽ തന്റെ കരിയർ ആരംഭിച്ച അദ്ദേഹം ഏഴ് വർഷത്തോളം ഓപ്പറേറ്റിംഗ് സിസ്റ്റത്തിലും നെറ്റ്‌വർക്ക് കോഡിലും പ്രവർത്തിച്ചു.
മൈക്രോകെർണലും ഡിഎസ്പി കോഡും എഴുതുന്ന മൈക്രോയൂണിറ്റി സിസ്റ്റംസ് എഞ്ചിനീയറിംഗിൽ മൂന്ന് വർഷം ജോലി ചെയ്തു.
കരിയർ നെറ്റ്സ്കേപ്പ്
1995 ഏപ്രിലിൽ നെറ്റ്‌സ്‌കേപ്പ് കമ്മ്യൂണിക്കേഷൻസ് കോർപ്പറേഷനിൽ ഐക്ക് ജോലി ആരംഭിച്ചു.
സ്‌കീം "ബ്രൗസറിൽ" ഉൾപ്പെടുത്താൻ ഉദ്ദേശിച്ചാണ് ഐക്ക് ആദ്യം ചേർന്നത്, എന്നാൽ അദ്ദേഹത്തിന്റെ നെറ്റ്‌സ്‌കേപ്പ് മേലുദ്യോഗസ്ഥർ ഭാഷയുടെ വാക്യഘടന ജാവയുമായി സാമ്യമുള്ളതിന് വേണ്ടി നിർബന്ധിച്ചു.
തൽഫലമായി, സ്കീമിന്റെ പ്രവർത്തനക്ഷമതയും സെൽഫിന്റെ ഒബ്ജക്റ്റ് ഓറിയന്റേഷനും ജാവയുടെ വാക്യഘടനയും ഉള്ള ഒരു ഭാഷ ഐക്ക് രൂപപ്പെടുത്തി.
നാവിഗേറ്റർ 2.0 ബീറ്റ റിലീസ് ഷെഡ്യൂൾ ഉൾക്കൊള്ളുന്നതിനായി പത്ത് ദിവസത്തിനുള്ളിൽ അദ്ദേഹം ആദ്യ പതിപ്പ് പൂർത്തിയാക്കി, മോച്ച(Mocha)എന്ന് വിളിക്കപ്പെട്ടു, എന്നാൽ 1995 സെപ്റ്റംബറിൽ ലൈവ്സ്ക്രിപ്റ്റ് എന്ന് പുനർനാമകരണം ചെയ്തു, ഒടുവിൽ സൺ മൈക്രോസിസ്റ്റവുമായുള്ള സംയുക്ത പ്രഖ്യാപനത്തിൽ  ഡിസംബറിൽ ജാവാസ്ക്രിപ്റ്റ് എന്ന് പേരിട്ടു.
അതോടൊപ്പം, നെറ്റ്‌സ്‌കേപ്പ് കമ്മ്യൂണിക്കേഷനിൽ നെറ്റ്‌സ്‌കേപ്പ് നാവിഗേറ്റർ ബ്രൗസറിനായി അദ്ദേഹം ആദ്യത്തെ സ്‌പൈഡർമങ്കി എഞ്ചിൻ രൂപകൽപ്പന ചെയ്‌തു.
1998-ൽ മോസില്ലയ്ക്ക് നെറ്റ്‌സ്‌കേപ്പ് അടിസ്ഥാന കോഡ് ലഭിച്ചപ്പോൾ, സി പ്രോഗ്രാമിംഗ് ഭാഷയിൽ എഴുതിയ ഈ എഞ്ചിൻ അതിൽ ഉൾപ്പെടുന്നു.
ഇഗ്മാ-262 (ECMA-262)സ്റ്റാൻഡേർഡിന് അനുസൃതമായി ജാവാസ്ക്രിപ്റ്റ് 1.5-ൽ ഇത് മാറ്റി.
നാവിഗേറ്ററിൽ ജാവാസ്ക്രിപ്റ്റിന്റെ പ്രത്യേക നിർവ്വഹണമായ സ്‌പൈഡർമങ്കിയുടെ വികസനത്തിന് ഐക്ക് മേൽനോട്ടം വഹിച്ചു.
മോസില്ല
നെറ്റ്സ്കേപ്പിന്റെ ഓപ്പൺ സോഴ്സ് കോഡുകളുടെ കൈകാര്യത്തിനായാണ് മോസില്ല പദ്ധതി ആരംഭിച്ചത്.
മോസില്ല.
ഓർഗ് എന്ന വെബ്സൈറ്റോടു കൂടി പ്രവർത്തനം ആരംഭിച്ച മോസില്ലയുടെ സഹസ്ഥാപകനായിരുന്നു ബ്രണ്ടൻ ഐക്ക്.
മോസില്ലയുടെ ചീഫ് ആർക്കിടെക്റ്റ് ആയിരുന്നു ഐക്ക്.
1999ൽ നെറ്റ്സ്കേപ്പിനെ എഒഎൽ ഏറ്റെടുത്തു.
2003 ജൂലൈയിൽ നെറ്റ്സ്കേപ്പ് ബ്രൗസർ യൂണിറ്റ് എഒഎൽ പൂട്ടിയപ്പോൾ ഐക്ക് മോസില്ല ഫൗണ്ടേഷന്റെ പ്രവർത്തനത്തിൽ സജീവമായി.
2005ൽ മോസില്ല ഫൗണ്ടേഷന്റെ മുഖ്യ സാങ്കേതികജ്ഞനും ഡയറക്ടർ ബോർഡ് അംഗവുമായ ഐക്ക് പുതുതായി രൂപീകൃതമായ മോസില്ല കോർപ്പറേഷന്റെ സിടിഒ ആയി ചുമതലയേറ്റു.
മോസില്ല ഫൗണ്ടേഷന്റെ ലാഭേച്ഛയോടു കൂടി പ്രവർത്തിക്കുന്ന സഹോദര സ്ഥാപനമാണ് മോസില്ല കോർപ്പറേഷൻ.
മോസില്ലയുടെ റസ്റ്റ് പ്രോഗ്രാമിംഗ് ലാങ്വിജിലേക്ക് 2012 വരെ ഐക്ക് സംഭാവന നൽകിയിരുന്നു.
സിഇഒ വിവാദം
2014 മാർച്ച് 24ന് ബ്രണ്ടൻ ഐക്ക് മോസില്ലയുടെ സിഇഒ ആയി നിയമിതനായി.
ഇതിനെത്തുടർന്ന് മോസില്ലക്കകത്തും പുറത്തും പ്രതിഷേധങ്ങൾ ഉടലെടുത്തു.
2008ൽ നടന്ന കാലിഫോർണിയ പ്രമേയം 8 എന്ന സമരത്തിലേക്ക് ഐക്ക് $1000 സംഭാവനയായി നൽകിയിരുന്നു.
സ്വവർഗ്ഗ വിവാഹം നിയമ വിധേയമാക്കുന്നതിനെതിരെ നടന്ന സമരമായിരുന്നു കാലിഫോർണിയ പ്രമേയം 8.
ഈ സംഭാവനാ വിരം രണ്ടു വർഷങ്ങൾക്ക് ശേഷം 2010ലാണ് പുറത്തറിഞ്ഞത്.
ആ സമയത്ത് തന്നെ ട്വിറ്റർ പോലെയുള്ള സോഷ്യൽ നെറ്റ്‌വർക്കുകളിൽ ഐക്കിനെതിരെ പ്രതിഷേധങ്ങൾ ഉണ്ടായിരുന്നു.
ഈ പ്രതിഷേധങ്ങൾ ഐക്ക് സിഇഒ ആയി നിയമിതനായപ്പോൾ വീണ്ടും പുറപ്പെട്ടു.
ചില എൽജിബിടി പ്രവർത്തകർ കമ്പനിയെ ബഹിഷ്കരിക്കാൻ ആഹ്വാനം ചെയ്തു.
മോസില്ലയിലെ ചിലർ ഐക്കിനോട് താഴെയിറങ്ങാൻ ആവശ്യപ്പെട്ടു.
മറ്റു ചിലർ ബ്ലോഗ് വഴി പ്രതിഷേധം അറിയിച്ചു.
ഡയറക്റ്റർ ബോർഡിലെ അഞ്ചിൽ മൂന്നു പേർ സ്ഥാനം രാജി വെച്ചു.
എല്ലാം ഇതെല്ലാം സാങ്കേതിക കാരണങ്ങളാലാണെന്നാണ് മോസില്ല പ്രതികരിച്ചത്.
തുടർന്ന് 2013 ഏപ്രിൽ 3ന് ബ്രണ്ടൻ ഐക്ക് സിഇഒ സ്ഥാനം രാജി വെക്കുകയും മോസില്ലയിൽ നിന്ന് വിരമിക്കുകയും ചെയ്തു.
താൻ ഈ സമയത്ത് ഒരു ഒത്ത നേതാവല്ല എന്നതായിരുന്നു രാജിക്ക് ഐക്ക് പറഞ്ഞ കാരണം.
ബ്രണ്ടൻ കുറുപ്പു
മുൻ ശ്രീലങ്കൻ ക്രിക്കറ്ററും പരിശീലകനും ആണ് ബ്രണ്ടൻ കുറുപ്പു.
(ജ:ജാനു:5,1962- കൊളംബോ ).
ശ്രീലങ്കൻ ദേശീയ ടീമിൽ വിക്കറ്റ് കീപ്പറായും മുൻ നിര ബാറ്റ്സ്മാനായും കുറുപ്പു പ്രകടനം കാഴ്ചവച്ചു.
ഏകദിനക്രിക്കറ്റിൽ 1983 മുതൽ 1990 വരെ സജീവമായിരുന്നു.
ടെസ്റ്റ് ക്രിക്കറ്റിൽ കന്നിമത്സരത്തിൽ തന്നെ ഇരട്ട സെഞ്ചുറി നേടിയ കുറുപ്പു ആദ്യമായി ഒരു വിക്കറ്റ്കീപ്പർ നേടിയ ഇരട്ട സെഞ്ചുറിയ്ക്കുടമയുമായി.
ആദ്യമത്സരത്തിൽതന്നെ ഇരട്ട സെഞ്ചുറി നേടിയ ഏക ശ്രീലങ്കൻ കളിക്കാരനുമാണ്.
മന്ദഗതിയിൽ അതായത് 548 പന്തുകൾ നേരിട്ട് ഇരട്ട സെഞ്ചുറി പൂർത്തിയാക്കിയ ഏകകളിക്കാരനും കൂടുതൽ സമയം ക്രീസിൽ തങ്ങിയ കളിക്കാരനും ബ്രണ്ടൻ കുറുപ്പു ആണ്.
ഇരട്ട സെഞ്ചുറി തികയ്ക്കാൻ 777 മിനിട്ടുകൾ ആണ് അദ്ദേഹം എടുത്തത്.
↑ Cricinfo
ബ്രത്തലയ്സർ ഇംഗ്ലീഷ് വിലാസം https://ml.wikipedia.org/wiki/Breathalyzer A law enforcement grade Breathalyzer, specifically an Alco-Sensor IV
മദ്യം കഴിച്ചിട്ടുള്ള ഒരു വ്യക്തി ഉച്ഛസിക്കുന്ന വായു രാസപരിശോധനയ്ക്ക് വിധേയമാക്കി, ആ വ്യക്തിയുടെ രക്തത്തിലടങ്ങിയിരിക്കുന്ന ആൽകഹോളിന്റെ അളവ് നിർണ്ണയിക്കുന്ന പരിശോധനയെ ബ്രത്ത് ടെസ്റ്റ് എന്ന് പരക്കെ പറയാറുണ്ട്.
ഇതിനുപയോഗിക്കുന്ന യന്ത്രത്തെ ബ്രത്ത് അനലയ്സർ എന്നും ബ്രത്തലയ്സർ (Breathalyser) എന്നും പറയുന്നു.
ബ്രത്തലയ്സർ എന്നത് ഒരു ടേഡ് മാർക്കാണെങ്കിലും ഈ പരിശോധന സംവിധാനത്തിന്റെ പേരായി മാറിയിരിക്കുന്നു.
സൾഫ്യൂറിക്ക് ആസിഡും പൊട്ടാഷിയം ഡൈക്രോമെറ്റും (pottasiumdichromate) അടങ്ങിയ ഒരു ഫുട്ബോൾ വായു സഞ്ചിയിലേക്ക് (football bladder) വായു ഊതികേറ്റി അതിനു വരുന്ന നിറം മാറ്റം നീരിക്ഷിച്ച അമേരിക്കൻ ഡോക്ടറായിരുന്ന എമിൽ ബോഗൻ(Emil Bogen) ,ഈ രംഗത്തെ പ്രഥമ ശാസ്ത്രജ്ഞനാരുടെ നിരയിൽ പെടുന്നു.
1927ൽ തന്നെ  അമേരിക്കൻ രസതന്ത്രജ്ഞനായ വില്യം മെകനലി (William Duncan McNally) ഒരു ഊതൽ യന്ത്രത്തിനു രൂപം നൽകി.
രാസ പദാർത്ഥങ്ങൾ ചേർത്ത ജല ലായനിയിലേക്ക് ഊതിച്ച് നിറം മാറ്റം ശ്രദ്ധിക്കുന്ന സംവിധാനമായിരുന്നു അതും.
ഭർത്താക്കന്മാരെ വീട്ടിൽ കയറ്റുന്നതിനു മുമ്പ് ഭാര്യമാർ ഊതിച്ച് നോക്കുമായിരുന്നു എന്ന് പറയ്പ്പെടുന്നു.
ഇത് സംബന്ധമായ കാർട്ടൂണുകൾ അന്നുണ്ടായിരുന്നു.
വാഹന പരിശോധനയ്ക്കിടെ ഉപയോഗിക്കാവുന്ന ആദ്യത്തെ പ്രായോഗിക കുടിമീറ്റർ (drunkometer) 1931lലാണ് പുറത്തിറങ്ങുന്നത്.
ബയോകെമിസ്ടി പ്രഫസറായിരുന്ന Rolla Neil Harger ആണ് ഇതിന്റെ ഉപജ്ഞാതാവ്.
ഒരു ബലൂണിലേക്ക് ഊതിച്ച്, ആ വായു acidified potassium permanganate ലായനിയിലൂടെ കടത്തി വിട്ട് നിറം മാറ്റം നോക്കി മദ്യപന്റെ നില നിശ്ചയിക്കുന്നതായിരുന്നു drunkometer.
ബ്രെത്ത് ടെസ്റ്റ് രസതന്ത്രം
ഉച്ഛശിക്കുന്ന വായുവിൽ അടങ്ങിയിരിക്കുന്ന എതനോൾ (ethanol) ഓക്സീകരണത്തിലൂടെ അസറ്റിക്ക് അമ്ലമായും, ജലമായും മാറുന്നു.
CH 3 CH 2 OH(l) + O 2 (g) → CH 3 COOH(l) + H 2 O(l)
ഈ പ്രതിപ്രവർത്തനം ഉല്പാദിപ്പിക്കുന്ന ഇലക്ടിക്ക്  കറന്റ് മൈക്രോപ്രോസസ്സർ അളന്ന് തതുല്യമായ രക്ത സാന്നിധ്യത്തിന്റെ ഏകദേശ കണക്ക് യന്ത്രത്തിൽ പ്രദർശിപ്പിക്കുന്നു.
ബ്രച്സ് മെംബ്രേൻ ഇംഗ്ലീഷ് വിലാസം https://ml.wikipedia.org/wiki/Bruch%27s_membrane
കോറോയിഡിന്റെ ഏറ്റവും ആന്തരിക പാളിയാണ് ബ്രച്സ് മെംബ്രേൻ .
ഗ്ലാസ്സി മൈക്രോസ്കോപ്പിക് രൂപം ഉള്ളതിനാൽ ഇതിനെ വിട്രിയസ് ലാമിന എന്നും വിളിക്കുന്നു.
ഇത് 2–4 μm കട്ടിയുള്ളതാണ്.
പാളികൾ
ബ്രച്സ് മെംബ്രേന് അഞ്ച് പാളികൾ ഉണ്ട്.
അകത്ത് നിന്ന് പുറത്തേക്ക് ഈ പാളികൾ താഴെ പറയുന്നവയാണ്: റെറ്റിനൽ പിഗ്മെന്റ് എപിത്തീലിയത്തിന്റെ ബേസ്മെന്റ് മെംബ്രേൻ ഇന്നർ കൊളാജനസ് സോൺ സെൻഡ്രൽ ബാൻഡ് ഓഫ് ഇലാസ്റ്റിക് ഫൈബേഴ്സ് ഔട്ടർ കൊളാജനസ് സോൺ കൊറിയോകാപ്പിലറി കളുടെ ബേസ്മെന്റ് മെംബ്രേൻ
റെറ്റിനൽ പിഗ്മെൻറ് എപ്പിത്തീലിയം ഫോട്ടോറിസെപ്റ്ററുകളിൽ നിന്ന്, ബ്രച്സ് മെംബ്രേന് കുറുകെ കോറോയിഡിലേക്ക് മെറ്റബോളിക് മാലിന്യങ്ങൾ എത്തിക്കുന്നു.
ഗര്ഭപിണ്ഡത്തിന്റെ വികാസത്തില് ഒരു ഇലാസ്റ്റിക് ഷീറ്റായി ബ്രച്സ് മെംബ്രേൻ ഉണ്ടാകുന്നു.
ബ്രച്സ് മെംബ്രേൻപ്രായത്തിനനുസരിച്ച് കട്ടിയാകുകയും മെറ്റബോളിറ്റുകളുടെ ഗതാഗതം മന്ദഗതിയിലാക്കുകയും ചെയ്യുന്നു.
ഇത് പ്രായവുമായി ബന്ധപ്പെട്ട മാക്യുലർ ഡീജനറേഷനിൽ ഡ്രൂസെൻ രൂപപ്പെടുന്നതിലേക്ക് നയിച്ചേക്കാം.
ബ്രച്സ് മെംബ്രേനിലും ഉള്ളിലും പ്രധാനമായും ഫോസ്ഫോലിപിഡുകൾ അടങ്ങിയ നിക്ഷേപങ്ങൾ ഉണ്ടാകാം.
ചുറ്റളവിലേതിനേക്കാൾ സെൻട്രൽ ഫണ്ടസിൽ ലിപിഡുകളുടെ ശേഖരണം കൂടുതലാണെന്ന് തോന്നുന്നു.
സ്യൂഡോസാന്തോമ എലാസ്റ്റിക്കം, ഹ്രസ്വദൃഷ്ടി , മുറിവുകൾ എന്നിവ ബ്രച്സ് മെംബ്രേന് കേടുപാടുണ്ടാക്കി കൊറോയിഡൽ നിയോവാസ്കുലറൈസേഷന് കാരണമായേക്കാം.
ആൻജിയോയിഡ് സ്ട്രീക്കുകൾ മൂലം, ബ്രച്സ് മെംബ്രേൻ  കാൽ‌സിഫിക്കേഷനും, മെംബ്രേൻ  കട്ടിയായി വിള്ളലുകൾ ഉണ്ടാകുന്നതിനും കാരണമാകുന്നു.
ആൽഫ (IV) കൊളാജൻ ശൃംഖലകളെ ബാധിക്കുന്ന ജനിതക വൈകല്യമായ ആൽ‌പോർട്ട്സ് സിൻഡ്രോം ബ്രച്സ് മെംബ്രേനെ ബാധിച്ച് 'ഡോട്ട് ആൻഡ് ഫ്ലെക്ക്' റെറ്റിനോപ്പതി പോലുള്ള വൈകല്യങ്ങൾക്കും കാരണമാകും.
ജർമ്മൻ ശരീരശാസ്ത്രജ്ഞനായ കാൾ വിൽഹെം ലുഡ്‌വിഗ് ബ്രച് ൻറെ പേരിലാണ് ബ്രച്സ് മെംബ്രേൻ അറിയപ്പെടുന്നത്.
പരാമർശങ്ങൾ ബാഹ്യ ലിങ്കുകൾ നാഷണൽ ഐ ഇൻസ്റ്റിറ്റ്യൂട്ടിലെ ചിത്രങ്ങൾ
ബ്രണ്ടൻ ടെയ്‌ലർ
സിംബാബ്‌വെ  ക്രിക്കറ്റ് ടീം മുൻ നായകനും ഇപ്പോഴത്തെ വിക്കറ്റ് കീപ്പർ ബാറ്റ്സ്മാനുമാണ് ബ്രണ്ടൻ റോസ് മുറേ ടെയ്‌ലർ എന്ന ബ്രണ്ടൻ ടെയ്‌ലർ (ജനനം 1986 ഫെബ്രുവരി 6, ഹരാരെ.2004 ൽ സിംബാബ്‌വെയ്ക്കു വേണ്ടി അന്താരാഷ്ട്ര ക്രിക്കറ്റിൽ അരങ്ങേറിയ ടെയ്‌ലർ സിംബാബ്‌വെയുടെ എക്കാലത്തേയും മികച്ച ബാറ്റ്സ്മാന്മാരിലൊരാളായാണ് അറിയപ്പെടുന്നത്.
ഏകദിന ക്രിക്കറ്റിൽ 5000 ത്തിലേറെ റൺസ് നേടുന്ന നാലാമത്തെ സിംബാബ്‌വെ താരമാണ് ടെയ്‌ലർ.
പ്രാദേശിക ക്രിക്കറ്റിൽ ഉതുര ഒറൈക്സെസ് ടീമിനു വേണ്ടിയാണദ്ദേഹം കളിക്കുന്നത്.
അവലംബം പുറത്തേക്കുള്ള കണ്ണികൾ Brendan Taylor Official Facebook Page ബ്രണ്ടൻ ടെയ്‌ലർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ബ്രണ്ടൻ ടെയ്‌ലർ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
Player Profile:Brendan Taylor Archived 2013-04-22 at Archive.is on Mid West Rhinos Official Website Brendan Taylor Official Website All about Brendan Taylor on BRMTaylor Brendan Taylor – Test Career Brendan Taylor – ODI Career Brendan Taylor – T20I Career
ബ്രദറൺ സഭ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളക്കരയിൽ ബൈബിളിലെ ഉപദേശങ്ങൾ വള്ളി പുള്ളി തെറ്റാതെ പഠിപ്പിക്കുന്ന സമൂഹമാണ് ബ്രദറൺ സഭ (Brethren Church).
പെന്തകോസത് സഭകൾക്ക് ബ്രദറൺ സഭയുമായി സാമ്യം ഉണ്ടെങ്കിലും അന്യഭാഷ, കേന്ദ്രീകൃത ഭരണ പ്രക്രിയ എന്നിവ ബ്രദറൺ സഭകൾക്കില്ല.
ബ്രദേഴ്സ് ഡേ
കലാഭവൻ ഷാജോൺ ആദ്യമായി സംവിധാനം ചെയ്ത് 2019 സെപ്റ്റംബർ 6-ന് പ്രദർശനത്തിനെത്തിയ ഒരു മലയാളഭാഷ കോമഡി ആക്ഷൻ ത്രില്ലർ ചലച്ചിത്രമാണ് ബ്രദേഴ്സ് ഡേ .
ട്രാഫിക് , ഹൗ ഓൾഡ് ആർ യൂ തുടങ്ങിയ ഹിറ്റ് ചിത്രങ്ങൾ മലയാളത്തിന് സമ്മാനിച്ച ലിസ്റ്റിൻ സ്റ്റീഫൻ മാജിക് ഫ്രെയിംസിൻറ്റെ ബാനറിൽ നിർമ്മിച്ച ചിത്രമാണിത്.
പൃഥ്വിരാജ് നായകനായ ഈ ചിത്രത്തിൽ മിയ ജോർജ്ജ് , മഡോണ സെബാസ്റ്റ്യൻ , പ്രയാഗ മാർട്ടിൻ , ഐശ്വര്യ ലക്ഷ്മി തുടങ്ങിയവരാണ് നായികമാർ.
ഫോർ മ്യൂസിക് ഈ ചിത്രത്തിന്റെ സംഗീത സംവിധാനം നിർവഹിച്ചു.
തമിഴ് ചലച്ചിത്ര നടൻ പ്രസന്ന ഈ ചിത്രത്തിൽ ഒരു പ്രധാന വേഷം കൈകാര്യം ചെയ്തു.
2019 ജൂലൈ 21ന്‌ പുറത്ത് വന്ന ഈ ചിത്രത്തിന്റെ ടീസറിന് മികച്ച സ്വീകാര്യതയാണ് ലഭിച്ചത്.
മോഹൻലാൽ നായകനായ ഇട്ടിമാണി:മെയ്ഡ് ഇൻ ചൈന എന്ന ചിത്രവും ഈ ചിത്രത്തിനൊപ്പമാണ് പ്രദർശനത്തിനെത്തിയത്.
ജിത്തു ദാമോദർ ഛായാഗ്രഹണം നിർവഹിച്ച ഈ ചിത്രത്തിന്റെ ചിത്രസംയോജനം കൈകാര്യം ചെയ്തത് അഖിലേഷ് മോഹനാണ്.
ഈ ചിത്രത്തിന് ആദ്യമിട്ട പേര് സൂപ്പർ ബ്രദർ എന്നായിരുന്നു.
സംവിധായകൻ സിദ്ദിഖിൻറ്റെ ചിത്രത്തിന്റെ പേര് ബിഗ് ബ്രദർ എന്ന് പ്രഖ്യാപിച്ചതോടെ പേര് മാറ്റുകയായിരുന്നു.
റോണി ( പൃഥ്വിരാജ് സുകുമാരൻ ) കൊച്ചിയിലെ ഒരു കാറ്ററിംഗ് തൊഴിലാളിയാണ്.
ഒരപകടത്തിൽ പെട്ട് ചികിത്സയിൽ കഴിയുന്ന സഹോദരി അയാൾക്കുണ്ട്.
പിന്നെ ചില സുഹൃത്തുക്കളും.
കാറ്ററിംഗിൽ തന്റെ കൂടെ ജോലി ചെയ്യുന്ന മുന്നയാണ്( ധർമ്മജൻ ബോൾഗാട്ടി ) റോണിയുടെ സന്തത സഹചാരി.
പിന്നെ ജോലിക്കിടയിൽ കണ്ടു മുട്ടുന്ന ചാണ്ടിയും( വിജയരാഘവൻ ) ജെമയും അയാളുടെ ജീവിതത്തിലെ അടുപ്പക്കാരാകുന്നു.
ഇവരുടെ ചെറിയ സന്തോഷങ്ങളും ഒത്തുചേരലുകളുമായി നീങ്ങുന്ന കഥയുടെ മറുഭാഗത്ത് കൊടുകുറ്റവാളിയായ പ്രസന്നയുടെ കഥാപാത്രത്തിന്റെ കൃത്യങ്ങളും ചിത്രം കാണിച്ച് പോകുന്നുണ്ട്.
ചിലരെ ഭയങ്കരമായി ഉപദ്രവിക്കുന്നുണ്ട് അയാൾ.
ലക്ഷ്യം എന്താണെന്ന് വ്യക്തമല്ലെങ്കിൽ കൂടി തന്റെ സമ്പന്നരായ ഇരകളയൊക്കെ അയാൾ ചൂഷണം ചെയ്ത് പണം തട്ടുന്നതും കാണാം.
ചിത്രത്തിന്റെ മദ്ധ്യഭാഗത്തോട് അടുത്ത് ചാണ്ടിയുടെ മകളായ സാന്റ ( ഐശ്വര്യ ലക്ഷ്മി ) കടന്നു വരുന്നു.
വില്ലൻ കഥാപാത്രം ചിത്രത്തിലെ മറ്റു കഥാപാത്രങ്ങളുമായി എങ്ങനെ ബന്ധമുണ്ടാകുന്നു എന്ന ചോദ്യം ബാക്കിയാക്കി ആദ്യ പകുതി അവസാനിക്കുന്നു.
രണ്ടാം പകുതിയിൽ റോണി, ചാണ്ടി, സാന്റ തുടങ്ങി മറ്റു കഥാപാത്രങ്ങളുടെ ജീവിതം വില്ലനായ സൈക്കോ കൊലപാതകിയുമായി എങ്ങനെ ബന്ധപ്പെട്ടിരിക്കുന്നു എന്നതിന്റെ ചുരുളഴിയുന്നു.
കൊടുക്രൂരനായ വില്ലന്റെ ചെയ്തികൾ ചിത്രത്തിന്റെ 
അവസാനത്തിലേക്ക് നീങ്ങുന്നു.
റോണി പ്രസന്ന ...
ശിവ ഐശ്വര്യ ലക്ഷ്മി ...
സാന്റാ ചാണ്ടി / പീലി മഡോണ സെബാസ്റ്റ്യൻ ...
ജെമ ജോർജ്ജ് പ്രയാഗ മാർട്ടിൻ ...
റൂബി/ റോണിയുടെ അനുജത്തി മിയ ജോർജ്ജ് ...
തനീഷ വിജയരാഘവൻ ...
കുരിശിങ്കൽ ചാണ്ടി കോട്ടയം നസീർ ...
ജോയ് ധർമ്മജൻ ബോൾഗാട്ടി ...
മുന്ന/വത്സൻ വിജയകുമാർ ...
സി.ഐ.അലക്സ്‌ കുര്യൻ സ്ഫടികം ജോർജ്ജ് ...
ജോർജ്ജ് തോമസ് പൊന്നമ്മ ബാബു ...
സൂസന്ന ജോർജ് പ്രേം പ്രകാശ്...
മൈക്കിൾ ശിവജി ഗുരുവായൂർ...
ബഷീർ മുഹമ്മദ്/തനീഷയുടെ അച്ഛൻ മാല പാർവതി ...
ബഷീറിന്റെ ഭാര്യ/തനീഷയുടെ അമ്മ വനിത കൃഷ്ണചന്ദ്രൻ ...
മദർ സുപ്പീരിയർ കലാഭവൻ ഷാജോൺ ...
പോലീസ് ഓഫീസർ കൊച്ചുപ്രേമൻ ..
ഫാദർ വിനോദ് കെടാമംഗലം...
ബ്രോക്കർ അനിൽ മുരളി ...
രാഷ്ട്രീയക്കാരൻ നസീർ സംക്രാന്തി...
പോലീസ് കോൺസ്റ്റബിൾ ദിനേശ് പണിക്കർ...
ഡേവിസ് പൗളി വഝൻ...
വല്യമ്മച്ചി രശ്മി അനിൽ അഞ്ജന അപ്പുക്കുട്ടൻ...
സെർവൻറ്റ് സുകുമാരൻ ...
റോണിയുടേയും, റൂബിയുടേയും അച്ഛൻ (ഫോട്ടോയിൽ മാത്രം) ശ്രീവിദ്യ ...
റോണിയുടേയും, റൂബിയുടേയും അമ്മ (ഫോട്ടോയിൽ മാത്രം) നിർമ്മാണം
2019 മാർച്ച് 16നാണ് ഈ ചിത്രത്തിന്റെ ഷൂട്ടിംഗ് ആരംഭിച്ചത്.
ജൂലൈ മാസത്തിന്റെ മദ്ധ്യത്തിലാണ്
ചിത്രീകരണം പൂർത്തിയായത്
തന്റെ പിറന്നാൾ ദിനത്തിൽ പൃഥ്വിരാജ് പങ്കുവച്ച വാർത്തയായിരുന്നു കലാഭവനിൽ നിന്ന് മറ്റൊരാൾകൂടി സംവിധാന രംഗത്തേക്ക് കടന്നുവരുന്നു എന്നത്.
ഏറെക്കാലം മനസ്സിൽ കൊണ്ടുനടന്ന കഥയായിരുന്നു ബ്രദേഴ്സ് ഡേയുടേതെന്ന് കലാഭവൻ ഷാജോൺ പറഞ്ഞിരുന്നു.
കോമഡി, ആക്ഷൻ, റൊമാൻസ്, ഇമോഷൻ അങ്ങനെ എല്ലാ ചേരുവകളും ചേർന്നതാണ് ഈ ചിത്രം.
2009-ലാണ്  കലാഭവൻ ഷാജോൺ ഈ ചിത്രത്തിന്റെ തിരക്കഥ എഴുതാൻ തുടങ്ങിയത്.
അഞ്ചു വർഷം കഴിയുമ്പോഴേക്കും അത് വായിച്ചു കേൾപ്പിക്കാൻ വിധത്തിൽ വികസിപ്പിച്ചു.
2016-ൽ ഈ തിരക്കഥയുമായി പൃഥ്വിരാജ് സുകുമാരനെ സമീപിച്ചു.
കഥ വായിച്ച ശേഷം പൃഥ്വിരാജ് ചിത്രം ചെയ്യാൻ സമ്മതിക്കുകയായിരുന്നു.
ഈ ചിത്രത്തിന്റെ ഫസ്റ്റ് ലുക്ക് പോസ്റ്റർ 2019 മേയ് 15ന് പൃഥ്വിരാജ് തന്നെയാണ് റിലീസ് ചെയ്തത്.
ഈ ചിത്രത്തിന്റെ ടീസറിന് മികച്ച സ്വീകാര്യതയാണ് ലഭിച്ചത്.
പൃഥ്വിരാജ് പ്രേം നസീറിനെ അനുകരിച്ച് അഭിനയിച്ച രസകരമായ രംഗങ്ങളടങ്ങുന്ന ടീസർ വീഡിയോയ്ക്ക് 51 സെക്കന്റ് ദൈർഘ്യമുണ്ടായിരുന്നു.
ചിത്രത്തിന്റെ എന്റർടെയ്‌നർ സ്വഭാവം വെളിവാക്കുന്നതാണ് ടീസർ.
മമ്മൂട്ടി തൻ്റെ ഔദ്യോഗിക ഫെയ്സ്ബുക്ക് പേജിലൂടെയാണ് ഈ ചിത്രത്തിന്റെ ട്രെയിലർ പുറത്തുവിട്ടത്.
രണ്ട് മിനിറ്റ് ഒൻപത് സെക്കൻറ് ദൈർഘ്യമുള്ള ട്രെയിലറിൽ ചിത്രത്തിലെ പ്രധാന താരങ്ങളെയെല്ലാം എല്ലാം ഉൾപ്പെടുത്തിയിട്ടുണ്ട്.
ഒരു കോമഡി സസ്പെൻസ് ത്രില്ലർ ഗണത്തിൽ ഉൾപ്പെടുത്താവുന്ന ചിത്രമാണ് ഇതെന്ന് എന്ന് ട്രെയിലറർ  വ്യക്തമാക്കുന്നു.
ഈ ചിത്രം 2019 സെപ്റ്റംബർ 6ന് 
തിയേറ്ററുകളിൽ പ്രദർശനത്തിനെത്തി.
ഇട്ടിമാണി:മെയ്ഡ് ഇൻ ചൈന , ഫൈനൽസ് തുടങ്ങിയ ചിത്രങ്ങൾ ഈ ചിത്രത്തനോടൊപ്പമാണ് പ്രദർശനത്തിനെത്തിയത്.
ഫോർ മ്യൂസിക് ആണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.
ധനുഷ് ഈ ചിത്രത്തിൽ ഒരു ഗാനം ആലപിച്ചിട്ടുണ്ട്.
" നെഞ്ചോട് വീണ " ധനുഷ് 3:00 2.
" ചെല്ലം ചെല്ലം " അഭിജിത്ത് കൊല്ലം 4:38 അവലംബം
ബ്രണ്ടൻ മക്കല്ലം ഇംഗ്ലീഷ് വിലാസം https://ml.wikipedia.org/wiki/Brendon_McCullum ഇംഗ്ലീഷ് വിലാസം https://ml.wikipedia.org/wiki/Brendon_McCullum
ന്യൂസിലാൻഡിലെ ഒരു ക്രിക്കറ്റ് താരമാണ് ബ്രണ്ടൻ മക്കല്ലം .
ഒരു വിക്കറ്റ് കീപ്പർ - ബാറ്റ്സ്മാനാണ്.
ട്വന്റി 20യിൽ ഏറ്റവുമധികം റൺസ് ഇദ്ദേഹത്തിന്റെ പേരിലാണ്.
ട്വന്റി 20യിൽ 2 സെഞ്ച്വറികൾ നേടിയ ഒരേയൊരു കളിക്കാരനുമാണ്.
ഇന്ത്യൻ പ്രീമിയർ ലീഗിൽ നിലവിൽ കൊൽക്കത്ത നൈറ്റ് റൈഡേർസ് താരമാണ്.
കൊച്ചി ടസ്കേഴ്സ് കേരളയ്ക്ക് വേണ്ടിയും കളിച്ചിട്ടുണ്ട്.
ബ്രണ്ടൻ മക്കല്ലത്തിന്റെ സഹോദരൻ നഥാൻ മക്കല്ലവും ന്യൂസിലാൻഡിലെ അന്താരാഷ്ട്ര ക്രിക്കറ്റ് താരമാണ്.
2016 ഫെബ്രുവരി 24ന് അന്താരാഷ്ട്ര ക്രിക്കറ്റിന്റെ എല്ലാ ഫോർമാറ്റിൽ നിന്നും മക്കല്ലം വിരമിച്ചു .
നിലവിൽ ആഭ്യന്തര ക്രിക്കറ്റ് ലീഗുകളായ ബിഗ് ബാഷിലും ഐ.പി.എല്ലിലുമാണ് മക്കല്ലം കളിക്കുന്നുണ്ട്.
യഥാക്രമം ബ്രിസ്ബെൻ ഹീറ്റ് , ഗുജറാത്ത് ലയൺസ് എന്നീ ടീമുകൾക്കു വേണ്ടിയാണ് മക്കല്ലം കളിക്കുന്നത്.
അന്താരാഷ്ട്ര കരിയർ ടെസ്റ്റ്
ടെസ്റ്റ് ക്രിക്കറ്റിൽ ആദ്യമായി ട്രിപ്പിൾ സെഞ്ചുറി നേടുന്ന ന്യൂസിലൻഡ് താരം എന്ന ബഹുമതി ബ്രണ്ടൻ മക്കല്ലത്തിന് സ്വന്തമാണ്.
2014 ഫെബ്രുവരിയിൽ ഇന്ത്യക്കെതിരെ വെല്ലിങ്ടണിൽ വെച്ചായിരുന്നു മക്കല്ലത്തിന്റെ ഈ നേട്ടം .2016ൽ തന്റെ അവസാന അന്താരാഷ്ട്ര ടെസ്റ്റ് മൽസരത്തിൽ ഏറ്റവും വേഗമേറിയ ടെസ്റ്റ് ശതകം മക്കല്ലം തന്റെ പേരിലാക്കി .
ഓസ്ട്രേലിയക്കെതിരെ ഹാഗ്ലീ ഓവലിൽ നടന്ന മൽസരത്തിൽ 54 പന്തിലാണ് മക്കല്ലം സെഞ്ച്വറി തികച്ചത് .
ഏകദിനം
മക്കല്ലത്തിന്റെ നേതൃത്വത്തിൽ 2015 ക്രിക്കറ്റ് ലോക കപ്പിൽ ന്യൂസിലൻഡ് ആദ്യമായി ലോകകപ്പ് ക്രിക്കറ്റിന്റെ ഫൈനലിൽ എത്തി.
നേരത്തെ ആറു തവണ സെമി ഫൈനലിൽ എത്തിയിട്ടുണ്ടെങ്കിലും അതിനപ്പുറത്തേക്കു കുതിക്കാൻ ന്യൂസിലന്റിനു കഴിഞ്ഞിരുന്നില്ല.
ഫൈനലിൽ ഓസ്ട്രേലിയയോട് 7 വിക്കറ്റിനു പരാജയപ്പെട്ടെങ്കിലും ടൂർണമെന്റിലുടനീളം ആക്രമണോത്സുകതയോടെ ടീമിനെ നയിച്ച മക്കല്ലത്തിന്റെ നായകത്വം ക്രിക്കറ്റ് ലോകത്ത് ഏറെ പ്രശംസിക്കപ്പെട്ടു .
ട്വന്റി 20
ട്വന്റി 20 യിൽ ഏറ്റവും അധികം റൺസ് നേടിയ കളിക്കാരനാണ് മക്കല്ലം.
ശ്രീലങ്കയിൽ നടന്ന ട്വന്റി 20 ലോക കപ്പിൽ ബംഗ്ലാദേശിനെതിരെ നടന്ന ഗ്രൂപ്പ് ഘട്ട മത്സരത്തിൽ സെഞ്ച്വറി നേടി 3 റെക്കോഡുകളാണ് അദ്ദേഹം സ്ഥാപിച്ചത്.
58 പന്തിൽ 123 റൺസ് നേടി അന്താരാഷ്ട്ര ട്വന്റി 20യിലെയും ട്വന്റി 20 ലോക കപ്പിലെയും ഏറ്റവും ഉയർന്ന വ്യക്തിഗത സ്കോർ എന്ന നേട്ടം കൈവരിച്ചു.
അന്താരാഷ്ട്ര ട്വന്റി 20യിൽ 2 സ്വെഞ്ചുറികൾ നേടുന്ന ഏക കളിക്കാരനാണ് മക്കല്ലം.
ഈ സ്വെഞ്ചുറിയിലൂടെ അന്താരാഷ്ട്ര ട്വന്റി 20യിൽ 1500 റൺസ് നേടുന്ന ആദ്യ കളിക്കാരനുമായി.
ട്വന്റി 20-യിൽ നൂറോ അതിലധികമോ സ്‌കോർ ഏറ്റവും കൂടുതൽ തവണ നേടിയിട്ടുള്ള താരം (11), ഏറ്റവും കൂടുതൽ അർധ സെഞ്ച്വറി (9) ഏറ്റവും കൂടുതൽ സിക്‌സർ (64), ഏറ്റവും കൂടുതൽ ബൗണ്ടറി (150) എന്നിവയും മക്കല്ലത്തിന്റെ പേരിലാണ്.
അവലംബം പുറത്തേക്കുള്ള കണ്ണികൾ Brendon McCullum Archived 2015-06-02 at the Wayback Machine .
at New Zealand Cricket ബ്രണ്ടൻ മക്കല്ലം : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Brendon McCullum Archived 2015-03-17 at the Wayback Machine .
വിസ്ഡൻ ഇന്ത്യയിൽ നിന്ന്.
Brendon McCullum Archived 2015-02-20 at the Wayback Machine .
's Fastest 50 in ICC Cricket World Cup
ഫിലിം ഫ്രാഞ്ചൈസി ഇംഗ്ലീഷ് വിലാസം https://ml.wikipedia.org/wiki/Film_franchisee
ജനപ്രിയ സിനിമകളുടെ വൻവിജയത്തിന്റെ സ്വാധീനത്തിലൂടെ ഉത്പന്നങ്ങൾ വിറ്റഴിക്കുന്ന  എന്ന കച്ചവടരീതിയാണ് ഫിലിം ഫ്രാഞ്ചൈസി .
ഹോളിവുഡ് സിനിമ ആണ് ഈ രീതിയുടെ ഉത്ഭവകേന്ദ്രം.
60 കളിൽ അന്നു വരെ ആരും അറിയാതിരുന്ന ബ്രാൻഡ് ആയിരുന്ന സ്മിർനോഫ് വോഡ്ക പ്രസിദ്ധമായത് ജയിംസ് ബോണ്ട് തന്റെ സിഗ്‌നേച്ചർ ഡ്രിങ്ക് ആയി അത് കഴിച്ചു തുടങ്ങിയതോടെയാണ്.
വളർച്ച വർത്തമാനം
ഫിലിം ഫ്രാഞ്ചൈസി ഇന്ന് മില്യൺ കണക്കിനു ഡോളർ മറിയുന്ന ഒന്നായി മാറിയിരിക്കുന്നു.
കാറുകൾ,  വാച്ചുകൾ, മദ്യം , ചോക്ലേറ്റ് ,കളിപ്പാട്ടങ്ങൾ,വസ്ത്രങ്ങൾ എന്നിവയെല്ലാം ഇന്ന് ഈ രീതിയിൽ വിൽക്കപ്പെടുന്നുണ്ട്.
വലിയ തോതിൽ പണം മുടക്കി സിനിമ നിർമ്മിക്കുന്ന കമ്പനികൾക്ക് അതിന്റെ ഒരു ഭാഗം ഇങ്ങനെ ബ്രാന്റ് നെയിം, ചിത്രങ്ങൾ എന്നിവ ഉപയോഗിക്കാൻ അനുമതി നൽകുന്നതിലൂടെ നേടാൻ കഴിയുന്നു.
കമ്പനികൾക്ക് തങ്ങളുടെ ഉത്പന്നങ്ങൾക്ക് വൻ ജനപ്രീതി നേടിയെടുക്കാനും സാധിക്കുന്ന ഒരു പരസ്പര സഹകരണ പരിപാടിയാണ് ഫിലിം ഫ്രാഞ്ചൈസി.
അവലംബം ↑ {{ cite web }} :  CS1 maint: bot: original URL status unknown ( link ) പുറം കണ്ണികൾ
മാത്യഭൂമി ഓൺലൈൻ : സിനിമാക്കച്ചവടവും സിനിമയിലെ കച്ചവടവും Archived 2013-03-02 at the Wayback Machine .
ഫിലിം സൊസൈറ്റി ഇംഗ്ലീഷ് വിലാസം https://ml.wikipedia.org/wiki/Film_society
ചലച്ചിത്രപ്രേമികളുടെ കൂട്ടായ്മ.
കലാമൂല്യമുള്ള ചലച്ചിത്രങ്ങൾ കാണാനും ചർച്ചചെയ്യുവാനുമുള്ള വേദി.
ലോകമെമ്പാടും ഇത്തരം സംഘങ്ങൾ നിലവിലുണ്ട്.
ഫിലിം സൊസൈറ്റികൾ ഇന്ത്യയിൽ
ഇന്ത്യൻ ഫിലിം സൊസൈറ്റി പ്രസ്ഥാനത്തിന്റെ തുടക്കം മുംബൈയിലെ ഒരു സംഘം ചലച്ചിത്രപ്രേമികളുടെ പ്രവർത്തനത്തിലൂടെ ആയിരുന്നു.
ഇല്ലസ്ട്രേറ്റഡ് വീൿലിയുടെ പത്രാധിപരായിരുന്ന സ്റ്റാൻലി ജാപ്‌സണിന്റെ നേതൃത്വത്തിൽ ആദ്യത്തെ ഫിലിം സൊസൈറ്റി ആരംഭിക്കുന്നത് 1937-ലാണ്.
സ്വന്തമായി സിനിമ നിർമ്മിക്കുകയായിരുന്നു അവരുടെ ലക്ഷ്യം.
1942-ൽ ഡോക്യുമെന്ററി സിനിമാതല്പരരും മുംബൈയിൽ ഫിലിം സൊസൈറ്റി ആരംഭിച്ചു.
ചലച്ചിച്ചിത്രനിർമ്മാണസംരംഭത്തിലായിരുന്നു ആദ്യത്തെ രണ്ടു സൊസൈറ്റികൾക്കും താല്പര്യം.
കൃത്യമായ സാങ്കേതികാർത്ഥത്തിൽ ഇന്ത്യയിലെ ആദ്യത്തെ ഫിലിം സൊസൈറ്റി 1947-ൽ സത്യജിത് റേ സുഹൃത്തുക്കളോടൊത്ത് സംഘടിപ്പിച്ച കൽക്കത്താ ഫിലിം സൊസൈറ്റിയാണ് .
ഒരു കലാരൂപം എന്ന നിലയിൽ സിനിമയിൽ തല്പരരായ ഒരു സംഘം ചലച്ചിത്രങ്ങൾ കാണാനും പഠിക്കാനും അതേക്കുറിച്ച് സംവദിക്കുവാനുമാണ് ഈ സംഘടന രൂപവത്കരിച്ചത്.
റായ്‌യോടൊപ്പം നൊമായ് ഘോഷ് , ചിദാനന്ദ ദാസ്‌ഗുപ്ത എന്നിങ്ങനെ പില്ക്കാലത്ത് ഇന്ത്യൻ ചലച്ചിത്രലോകത്തെ പ്രാമാണികരായിത്തീർന്നവരായിരുന്നു ഉണ്ടായിരുന്നത്.
ഒരു ഫിലിം സൊസൈറ്റിയിൽ ചേരൂ,നാം ജീവിക്കുന്ന ലോകം കാണൂ എന്നതായിരുന്നു കൽക്കത്ത ഫിലിം സൊസൈറ്റിയുടെ മുദ്രാവാക്യം.
കൽക്കത്ത ഫിലിം സൊസൈറ്റിയെ തുടർന്ന് ഇന്ത്യയിലെ പല വൻ നഗരങ്ങളിലും പല ഘട്ടങ്ങളിലായി ഫിലിം സൊസൈറ്റികൾ സംഘടിപ്പിക്കപ്പെട്ടു.
ഇത്തരം സൊസൈറ്റികളുടെ പ്രവർത്തനം ഏകോപിപ്പിക്കുവാൻ ന്യൂ ദൽഹി ആസ്ഥാനമായി ഫെഡറേഷൻ ഓഫ് ഫിലിം സൊസൈറ്റീസും സംഘടിപ്പിക്കപ്പെട്ടു.
ഫിലിം സൊസൈറ്റികൾ കേരളത്തിൽ
പൂനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്രപഠനം പൂർത്തിയാക്കിയ അടൂർ ഗോപാലകൃഷ്ണൻ , കുളത്തൂർ ഭാസ്കരൻ നായർ എന്നിവരുടെ നേതൃത്വത്തിൽ 1965-ൽ രൂപവത്കരിക്കപ്പെട്ട തിരുവന്തപുരത്തെ ചിത്രലേഖയാണ് കേരളത്തിലെ ആദ്യത്തെ ഫിലിം സൊസൈറ്റി.
കോഴിക്കോട്ടെ അശ്വിനി ഫിലിം സൊസൈറ്റി, കാസറഗോട് പ്രവർത്തൻച്ചിരുന്ന കാസറഗോഡ് ഫിലിം സൊസൈറ്റി, തൃശ്ശൂർ മാസ്സ് ഫിലിം സൊസൈറ്റി, കോഴിക്കോട് ജില്ലയിലെ ചോമ്പാല ദൃശ്യ ഫിലിം സൊസൈറ്റി,മലപ്പുറത്തെ രശ്മി ഫിലിം സൊസൈറ്റി എന്നിവ ആദ്യകാല ഫിലിം സൊസൈറ്റികളിൽ ശ്രദ്ധേയമായവയാണ്.
അടിയന്തരാവസ്ഥയ്ക്കു തൊട്ട് പിന്നാലെയുണ്ടായാ സാംസ്കാരിക-രാഷ്ട്രീയപ്രതിരോധത്തിന്റെ അന്തരീക്ഷം ഫിലിം സൊസൈറ്റികൾക്ക് വളക്കൂറുള്ള മണ്ണൊരുക്കി.
മിക്കവാറും എല്ലാ കേരളീയഗ്രാമങ്ങളിലും ഫിലിം സൊസൈറ്റികളുടെ പ്രവർത്തനം വ്യാപിച്ച കാലഘട്ടം ഇതാണ്.
ഫിലിം സൊസൈറ്റികൾ ഇന്ന് ചേതന ഫിലിം സൊസൈറ്റി,തൃശ്ശൂർ.
ബെർക്ക്മാൻസ് ഫിലിം സൊസൈറ്റി,ചങ്ങനാശ്ശേരി രശ്മി ഫിലിം സൊസൈറ്റി,മലപ്പുറം.
ചേതന ഫിലിം സൊസൈറ്റി,മയ്യിൽ,കണ്ണൂർ.
കാണി ഫിലിം സൊസൈറ്റി,ചങ്ങരം കുളം,മലപ്പുറം റാന്നി ഫാസ്(റാന്നി ഫിലിം ആന്റ് ഫൈൻ ആർട്സ് സൊസൈറ്റി) കൊടുങ്ങല്ലൂർ ഫിലിം സൊസൈറ്റി,കൊടുങ്ങല്ലൂർ
ഫിലിംഫെയർ പുരസ്‌കാരം സൗത്ത്
ദക്ഷിണേന്ത്യൻ ചലച്ചിത്ര രംഗത്തെ മികച്ച വ്യക്തികൾ വ്യക്തികൾക്കും ചിത്രകൾക്കും കലാപരവും സാങ്കേതികവുമായ മികവിനെ ബഹുമാനിക്കുന്നതിനായി ദ ടൈംസ് ഗ്രൂപ്പിന്റെ വാർഷിക പുരസ്‌കാരങ്ങൾ ആണ് ഫിലിംഫെയർ പുരസ്‌കാരം സൗത്ത് .
തമിഴ്, മലയാളം, കന്നഡ, തെലുങ്ക് ചിത്രങ്ങൾ ആണ് സൗത്ത് ഫിലിംഫെയർ പുരസ്‌കാരത്തിന് പരിഗണിക്കുന്നത്.
ചടങ്ങുകൾ 60-മത്‌ ഫിലിംഫെയർ പുരസ്കാരം സൗത്ത് 64-മത്‌ ഫിലിംഫെയർ പുരസ്കാരം സൗത്ത് അവലംബം
ഫിലിം വേഗം ഇംഗ്ലീഷ് വിലാസം https://ml.wikipedia.org/wiki/Film_speed
ഛായാഗ്രഹണ മാധ്യമത്തിന്റെ/ഫിലിമിന്റെ പ്രകാശത്തിനോടുള്ള സംവേദനദക്ഷത(sensitivity) വിവക്ഷിക്കാൻ ഉപയോഗിക്കുന്ന സാങ്കേതിക പദമാണ് ഫിലിം വേഗം .
സെൻസിറ്റോമെട്രി വഴി അളക്കുന്ന ഫിലിം വേഗതയെ പല ഏകകങ്ങൾ കൊണ്ടും പ്രധിനിധാനം ചെയ്യുന്നു.
ഐഎസ്ഒ ( ISO ) ആണ് ഇപ്പോൾ പൊതുവെ ഉപയോഗത്തിലിരിക്കുന്ന ഏകകം.
ഒരു നിശ്ചിത ദൃശ്യം ചിത്രീകരിക്കാൻ സചേതനത കുറവുള്ള ഫിലിമിനു ആവശ്യമുള്ള എക്സ്പോഷർ സചേതനത കൂടുതലുള്ള ഫിലിമിനേക്കാൾ കൂടുതലായിരിക്കും.
സചേതനത കൂടുന്നതനുസരിച്ച് ഫിലിം വേഗം കൂടുന്നു എന്നു പറയുന്നു.
ഫിലിം ഛായാഗ്രഹണത്തിലും ഡിജിറ്റൽ ഛായഗ്രഹണത്തിലും കൂടിയ ഫിലിം വേഗം ഉപയോഗിച്ച് കുറഞ്ഞ സമയം കൊണ്ട് കൂടുതൽ എക്സ്പോഷർ നേടുമ്പോൾ ചിത്രത്തിന്റെ 
ഗുണനിലവാരം കുറയുന്നു.
ഫിലിം ഗ്രെയ്ൻ , ഇമേജ് നോയ്സ് എന്നിവ മൂലമാണ് ഗുണനിലവാരം കുറയുന്നത്.
ഫിലിം വേഗം കൂടും തോറും ഇവയും കൂടുന്നു.
ഫിലിം വേഗം അളക്കുന്നതിനുള്ള സങ്കേതങ്ങൾ കാലഹരണപ്പെട്ട സങ്കേതങ്ങൾ വാർണർക്കെ
ഛായാഗ്രഹണ മാധ്യമങ്ങളുടെ വേഗം അളക്കുന്നതിനുള്ള അറിയപ്പെടുന്നതിൽ ആദ്യത്തെ സെൻസിറ്റോമീറ്റർ കണ്ടുപിടിച്ചത് 1880ൽ പോളിഷ് എഞ്ചിനീയറായ ലിയോൺ വാർണർക്കെയാണ്.
അദ്ദേഹത്തിനു അതിന്റെ പേരിൽ 1882ൽ ഫോട്ടോഗ്രഫിക് സൊസൈറ്റി ഓഫ് ഗ്രേറ്റ് ബ്രിട്ടന്റെ പ്രോഗ്രസ്സ് മെഡൽ ലഭിച്ചു.
1881ൽ തന്നെ ഈ കണ്ടുപിടിത്തം വാണിജ്യവൽക്കരിക്കപ്പെട്ടു.
വാർണർക്കെ സങ്കേതത്തിലുള്ള സെൻസിറ്റോമീറ്ററിൽ നമ്പറിട്ട, പടിപടിയായി പിഗ്മന്റ് ചെയ്തിട്ടുള്ള 25 സമചതുരങ്ങൾ അടങ്ങിയ ഒരു അതാര്യതിരസ്കരണി ഉപയോഗിക്കുന്നു.
ആദ്യം ഒരു ഫോസ്ഫോറസെന്റ് ഫലകം മഗ്നീഷ്യം റിബൺ ജ്വലിക്കുമ്പോൾ പുറപ്പെടുന്ന പ്രകാശത്തിൽ വെച്ച് ഉത്തേജിപ്പിക്കുന്നു.
ഈ ഫലകം ഉപയോഗിച്ച് അതാര്യതിരസ്കരണിയിൽ വെച്ച് ഛായാഗ്രഹണ ഫലകം എക്സ്പോസ് ചെയ്യുന്നു.
ഈ സങ്കേതത്തിൽ വേഗം ഡിഗ്രി വാർണർക്കെ യിലാണ് അളക്കുന്നത്.
ഫിലിം ഡെവലപ്പ് ചെയ്തതിനു ശേഷം അതാര്യ തിരസ്കരണിയിലെ ദൃശ്യമായ അവസാന സംഖ്യയാണ് ഇത്.
ഓരോ സംഖ്യയും 1/3 വേഗം കൂടുന്നതിനെ പ്രധിനിധാനം ചെയ്യുന്നു.
സാധാരണ ഫിലിം വേഗം 10 ഡിഗ്രി വാർണർക്കെക്കും 25 ഡിഗ്രി വാർണർക്കെക്കും ഇടയിലാണ് അന്നത്തെ കാലത്തുണ്ടായിരുന്നത്.